שמורת אלוני אבא

שמורת טבע אלוני אבא היא שמורת טבע בגליל התחתון המערבי הממוקמת בין מושב בית לחם הגלילית וקיבוץ אלונים בסמיכות למושב אלוני אבא, ובה שרידיו של יער אלונים קדום. שטחה של השמורה הוא כ-960 דונם. שמורת הטבע נקראת על שם היישוב הסמוך אלוני אבא.

היסטוריה
השמורה נכללה במאי 1956 בתוכנית להכרזה על 50 שמורות טבע בישראל שהציג המדור להגנת הטבע בשיתוף עם אגף התכנון במשרד הפנים והחברה להגנת הטבע.

גאולוגיה
האזור משופע בסלעי משקע מתקופת אאוקן. סלעי משקע אלה מצופים שכבת נארי.

החי והצומח בשמורה
רב שטחה של השמורה מכוסה בעצי אלון התבור. ביער פורחים מיני גאופיטים, מהם ניתן לחזות בכלניות על שלל גווניהן, רקפות, וסחלבים. בנוסף לאלונים הגדלים בשטח השמורה גדלים בה, לבנה רפואי, אלה ארצישראלית, כליל החורש ועצי חרובים. נזקים רבים הסבו לשמורה, מלחמות בעת החדשה. במלחמת העולם הראשונה הסבו הטורקים נזק עצום לעצי היער אשר נכרתו לשימושם הצבאי. בשמורה דרים יונקים רבים ביניהם שועלים, ותנים. ניתן גם לצפות בציפורים רבות כעורבנים ושחרוריים. מקומם של הזוחלים גם הוא אינו נפקד וניתן לראות בשמורה לטאות ירוקות וקמטנים.

קישורים חיצוניים

הערות שוליים

הגליל: שמורות טבע
יערות הכרמל, הגליל והגולן